
7. USTROJSTVO RADA

       Dječji vrtić Mladost Vođinci, Vođinci je javna ustanova koja u okviru djelatnosti ranog i predškolskog odgoja i obrazovanja ostvaruje programe u kojima, u skladu sa humanističko razvojnom koncepcijom, potiče cjelovit razvoj i integrirano učenje djece predškolske dobi, razvoj dječjih kompetencija, poštivanje različitosti; osigurava njegu i skrb za djecu predškolskog uzrasta.
       Organizacija rada planirana je i izvršena rukovodeći se Državnim pedagoškim standardom predškolskog odgoja i obrazovanja.
       Osnivač i vlasnik Dječjeg vrtića Mladost Vođinci je Općina Vođinci.
U rujnu, na početku pedagoške 2022./2023.godine, u Dječjem vrtiću Mladost tri su odgojne skupine redovitog vrtićkog programa. Dvije mješovite skupine sa 25 i 24 djece i jedna jaslička skupina sa 15 djece. 
Pedagoška godina počela je 1. rujna 2022. a završila je 31. kolovoza 2023. godine. 
Redoviti program realiziran je kao cjelodnevni ( 10 sati) i poludnevni ( 6 sati) program.

     U Vrtiću je, pored redovitog cjelodnevnog programa, organiziran program predškole za jednu skupinu sa 6 djece. Predškola je počela u 10. mjesecu 2022., a trajala je do 31.05.2023.g. Program se odvijao dva puta tjedno prije podne po tri sata.
Program predškole provodila je ravnateljica i odgojiteljica Iva Duspara, a po potrebi je integriran u redovnom programu te se broj djece smanjio na 5 predškolaca.

       Ustroj rada radnika zaposlenih u Vrtiću zadovoljava potrebe djece i roditelja, a djeci pruža mogućnost  da vrijeme provedu u vrtiću na siguran, zdrav, edukativan i kreativan način.
Godišnji plan i program rada je gotovo u cijelosti realiziran što je popraćeno likovno, foto i video zapisima.

      U pedagoškoj 2022/2023. godini na realizaciji programa rada sudjelovali su zaposleni u vrtiću:
 
   Iva Duspara                 VSS         ravnateljica- odgojiteljica           neodređeno radno vrijeme

   Ivana Puškarić             VŠS                    odgojiteljica                      neodređeno radno vrijeme

   Melita Žgela                VŠS                    odgojiteljica                      određeno radno vrijeme

   Nikolina Kordić           VŠS                    odgojiteljica                     neodređeno radno vrijeme
   
   Lea Raič                       VŠS	        odgojiteljica	              određeno radno vrijeme

   Magdalena Knežević    VŠS                    odgojiteljica                     neodređeno radno vrijeme

   Kristina Mrgan             VŠS                    odgojiteljica                     neodređeno radno vrijeme

   Tanja Kos                     SSS                      kuharica                          neodređeno radno vrijeme

   Suzana Nedeljković      SSS                      spremačica                     neodređeno radno vrijeme

   

 Program predškole provodila je ravnateljica Iva Duspara.
U pedagoškoj godini 2022./2023. broj zaposlenika zadovoljavao je potrebama odgojno-obrazovnog procesa Vrtića. Struktura kadra zadovoljavala je propisane kriterije o stručnoj spremi zaposlenika. 	

	Odgojiteljicama Meliti Žgeli, Lei Raič i Nikolini Kordić traje pripravnički staž.

	
 2.  MATERIJALNI UVJETI

     Tijekom cijele godine, u skladu s potrebama skupina i interesom djece u dovoljnim količinama smo nabavljali potrošni materijal, likovni materijal , didaktička sredstva i pomagala, kupljene su nove slikovnice, društvene igre , didaktičke igračke. Namještaj u vrtiću udovoljava kriterijima struke i potrebama djece. Nadopunjena je vrtićka knjižnica dječjom literaturom i stručno pedagoškom literaturom. Neoblikovane materijale smo sakupljali u suradnji s roditeljima što planiramo i dalje.
          

 3.  NJEGA I SKRB ZA TJELESNI RAST I RAZVOJ DJECE
      Cjelokupno ustrojstvo rada, dnevni ritam, prehrana djece i organizacija rad djelatnika prilagođeni su zadovoljavanju potreba djece i roditelja.
Prema Zakonu o zaštiti pučanstva od zaraznih bolesti (NN 79/09, 113/08, 43/09) osobe zaposlene u vrtiću koje u svom radu dolaze u neposredni dodir s namirnicama i predmetima opće uporabe moraju ispunjavati uvjete prema propisima o zdravstvenoj ispravnosti i zdravstvenom nadzoru nad namirnicama. Zaposleni djelatnici pristupaju zdravstvenim i sanitarnim pregledima.
Posebnu pozornost posvećujemo zdravstvenoj zaštiti djece. Sadržajima iz zdravstvenog odgoja nastojali smo utjecati na razvijanje pozitivnih stavova prema zdravlju, higijeni, prehrani i svim faktorima koji mogu utjecati na tjelesni rast i razvoj djeteta. 
Roditelji/staratelji kao korisnici usluga i vrtić kao davatelj usluga, prilikom  upisa djeteta potpisuju Ugovor o međusobnim pravima i obvezama.
Prilikom upisa djeteta u vrtić roditelji su dužni donijeti potvrdu o zdravstvenom stanju djeteta, odgovorni su za brigu o zdravlju djeteta, u vrtić mogu dovesti samo zdravo dijete.  
 U razgovoru s roditeljima dobili smo informacije o zdravlju djeteta i prehrani. Dijete na antibiotiku ili sa drugim izraženim zdravstvenim tegobama ne smije boraviti u vrtiću i na taj način ugrožavati kako svoje, tako i zdravlje ostale djece.  
U vrtiću se provode mjere sanitarno-tehničko- sigurnosne prirode, u skladu s obvezom HACPP sustava u dječjem vrtiću. U vođenju sustava provodi se postupno i konstantno uz pomoć i suradnju sa sanitarnom inspektoricom.
Nastojimo u stalnom poboljšavanju i usavršavanju svakodnevne prakse.

Mjere zdravstvene zaštite

Mjere zdravstvene zaštite djece predškolske dobi provode se po Programu zdravstvene zaštite djece, higijene i pravilne prehrane djece u dječjem vrtiću, utvrđene od Ministarstva zdravstva, uz suglasnost Ministra prosvjete i sporta, kolovoz 2002. god. a podrazumijeva:
· prije upisa djeteta u Dječji vrtić obvezan je prethodni sistematski zdravstveni pregled o kojem se dječjem vrtiću predočava potvrda o obavljenom pregledu.
· za djecu koja su zbog bolesti izostala iz vrtića treba dostaviti potvrdu o obavljenom zdravstvenom pregledu djeteta
· provođenja antropoloških mjerenja djece s vođenjem potrebne medicinske dokumentacije
· provođenje aktivnosti i sadržaja vezanih uz zdravlje i očuvanje vlastitog zdravlja
· provođenje tema zdravstvenog odgoja u suradnji sa stručnjacima zdravstvenog profila
Prilikom upisa djeteta u vrtić roditelj djeteta koje se prvi put upisuje i počinje pohađati vrtić obavljaju inicijalni razgovor sa ravnateljicom i popunjavaju upitnik koji sadrži: 
· opće podatke o djetetu
· sve potrebne informacije o zdravstvenom stanju djeteta
· informacije o djetetovim navikama, potrebama, …
Upitnik koji roditelji popunjavaju u cilju je dobivanja što potpunijih informacija o djetetu. On nam daje uvid u potrebe djeteta i omogućava poduzimanje odgovarajućih mjera za vrijeme boravka u vrtiću.

Prehrana  
Pravilna prehrana u dječjem vrtiću osigurava se: 
· redovitim brojem obroka u skladu s preporučenim količinama energije i prehrambenih tvari  
· propisanim sanitarnim nadzorom nad namirnicama i predmetima koji se koriste u prehrani djece
· hrana mora zadovoljavati uvjete propisane za zdravstvenu ispravnost namirnica
· u vrtić se može unositi samo industrijski pripravljena i pakirana hrana s deklaracijom proizvođača
Prehrana djece u okviru vrtićkog programa uključuje:
· četiri obroka u 10-satnom programu (doručak, među obrok-voće, ručak i užina)
· tri obroka u 6-satnom programu (doručak, međuobrok-voće, ručak)

Jelovnik se konstantno mijenja i nadopunjuje sezonskim namirnicama. Za djecu s alergijskim reakcijama na namirnice hrana se prilagođava njihovim potrebama. Priprema obroka je organizirana u vrtiću, tako da je hrana uvijek svježa.
U suradnji s Veterinarskim zavodom Vinkovci  kontinuirano se prati kvaliteta obroka, gdje se uzimaju uzorci hrane na analizu. 
Namirnice su svježe(meso, voće) koje sami dovozimo. Dezinfekcija posuđa i prostora vrši se dnevno.
Redovita kontrola sanitarne i higijensko – epidemiološke službe u kontroli  namirnica i vode pokazuje cijelu godinu uredne brisove mikrobiološke čistoće i zdravstvene ispravnosti, te vrlo visoki stupanj higijenskog održavanja.


Ručak za dvije mješovite odgojne skupine organiziran je u blagovaonici, a dnevni odmor djece u sobi dnevnog boravka, gdje se pomaknu stolovi i postavljaju  krevetići. Pranje posteljine redovito se provodi  u vrtiću.

Boravak na zraku
    Obveza odgojitelja je da svakodnevno u svom  planiranju odgojno-obrazovnog rada bude i  boravak na svježem zraku. Aktivnosti na vanjskom prostoru odvijale su se kad god su to vremenski uvjeti dozvoljavali. Provodili smo i jutarnje tjelovježbe na otvorenom (jesen,  proljeće, ljeto) ovisno o vremenskim uvjetima. Vrijeme provedeno na zraku realizirano je i kroz šetnje i igrama na našem dvorištu. Okoliš škole je prostrano i pruža djeci velike mogućnosti za kretanje i raznovrsne igre: trčanje, provlačenje, penjanje, skakanje,… Prostor igrališta na dvorištu na kojem djeca borave veći dio godine također podliježe zadovoljavanju higijenskih i zdravstvenih normi važnih za sigurnost djece.
Pregledi igrališta provodi se svakog jutra prije izlaska djece u cilju otklanjanja nedostataka i opasnih predmeta.

Olimpijski festival

	Na Olimpijskom festivalu dječjih vrtića pod nazivom „I ja ću biti olimpijac“ sudjelujemo zajedno s dječjim vrtićem „Vedri dani“ iz Starih Mikanovca, a natječemo se u malom nogometu, trčanju na 50 metara, u štafeti 4 x 25, bacanju loptica u dalj i skakanju u dalj. Natječu se i odgojiteljice u trčanju na 50 m.

Sanitarno –higijenski uvjeti
    Dezinfekcija i deratizacija objekta se provodi kontinuirano dva puta godišnje kako bi se spriječila pojava infekcija i širenja uzročnika zaraznih bolesti. Svakodnevno se provodi održavanje čistoće i higijene prostora odgovarajućim sredstvima. Igračke se dezinficiraju jednom mjesečno. 
Radnici
     Radnici su svakodnevno nosili radnu odjeću i obuću sukladno radnom mjestu, te redovito  održavali osobnu higijenu, s naglaskom na pranje ruku. Educirale su se o zdravstvenim temama putem stručne literature, časopisa i internetskih izvora.

Sigurnosno zaštitni i preventivni program
 
     Ovaj program započinje u trenutku upisa djeteta u vrtić, gdje roditelji očekuju da mu je dijete sigurno i zaštićeno, dok se oni nalaze na radnom mjestu. Na prvom roditeljskom sastanku upoznali smo roditelje sa mjerama prevencije i zaštite djece u vrtiću, te kućnim redom. Izrađeni su protokoli postupanja u svim kriznim situacijama u skladu sa nacionalnim programom.
U svom radu istaknuli smo važnost informiranja djece o stvarnosti, znanja o različitim pojavama u okolini, te raznim mogućim opasnostima.
Za ostvarenje programa prevencije bili smo odgovorni svi koji smo zaposleni u vrtiću : ravnateljica, odgojitelji,  kuharica i spremačica.

4. ODGOJNO OBRAZOVNI RAD

     Odgojno-obrazovni rad  tijekom cijele godine odvijao se u nastojanju ostvarenja planiranih zadaća iz Godišnjeg plana i programa rada Dječjeg vrtića, kao i orijentacijskom tromjesečnom i tjednom planu rada, a na osnovu smjernica iz Programskog usmjerenja i obrazovanja predškolske djece.
U planiranju odgojno obrazovnog rada polazilo se od razvojnih osobnosti i mogućnosti djeteta, a aktivnosti i projekte nastojali smo prilagoditi aktualnim interesima djece, kao i aktualnim događanjima u prirodnoj i društvenoj sredini.
Planirane aktivnosti i sadržaje rada obuhvatili smo kroz sva područja razvoja djeteta: spoznajni, komunikacijski, stvaralački, socio-emocionalni, te psihomotorni razvoj.
 Postavljeni zadaci temeljili su se na humanističkoj razvojnoj koncepciji, a ostvarivali su se integrativno.
  Tijekom pedagoške 2022./2023.godine zadovoljeni su uvjeti za uspješnu organizaciju i ostvarenje odgojno obrazovnog rada u cilju zadovoljavanja potreba i interesa roditelja i djece.
a) Planiranje odgojno obrazovnog rada ostvarivalo se primjereno svakoj odgojno obrazovnoj skupini. Planiralo se mjesečno i tromjesečno, uz periodično planiranje u ljetnim mjesecima. U planiranju se posebna pažnja posvećivala organizacijskim i materijalnim uvjetima za ostvarenje razvojnih zadaća, interesima i potrebama iskazanima od strane djece i roditelja, te zapažanjima i osvrtima kao polazištem za daljnje planiranje odgojno obrazovnog rada. Planiranje je bilo otvoreno i fleksibilno.
b) U svakodnevnoj pedagoškoj praksi promatrala su se i pratila djeca u cilju zadovoljavanja njihovih interesa i potreba, osmišljavala su se bogata i poticajna materijalna sredina.
c) Tijekom 2022/2023.godine uspješno se nastavljala i obogaćivala odgojno obrazovna praksa koja je bila usmjerena na kompetencije djeteta i odgojitelja. Prostor i aktivnosti bili su u funkciji ostvarenja dječjih interesa i zadovoljavanja njihovih razvojnih potreba. Djeca su zadovoljavala svoje interese u centrima aktivnosti, te su imala mogućnost slobodnog, potpunog i fleksibilnog korištenja prostora i strukturiranja materijala u njemu. Najposjećeniji centri aktivnosti od djece su: centar građenja, čitanja i pisanja, likovni centar, centar za obiteljske i dramske igre.
1.  Na području pozitivnog djelovanja na tjelesni i psihomotorni razvoj djece posebno se dobrim pokazao individualni pristup svakom djetetu i zadovoljavanje dječjih individualnih potreba:
     - u vremenu prilagodbe nije bilo problema pošto su se  djeci individualno prilagođavali aktivnosti i odmor, prehrana. Roditeljima se vrijeme prilagodbe olakšavalo putem individualnih razgovora s njima;
    - u prehrani se primjenjivalo primjereno i fleksibilno konzumiranje obroka samoposluživanjem, vodeći računa o individualnoj različitosti djece pri količini i izboru obroka, te prilagođenoj pripremi obroka;
     - kod sve djece je vidljivo napredovanje u kulturno higijenskom navikama, te razvoj sposobnosti brige o sebi;
      -  uočena je zainteresiranost i aktivni pristup djece ekološkim sadržajima i razvoj njihove ekološke osjetljivosti. U vrtiću smo obilježavali značajne ekološke datume – Dan planeta Zemlje, Dan zdravlja, Svjetski dan hrane, Dan jabuka, Dani kruha- zahvalnost za plodove zemlje, Svjetski dan zaštite okoliša;
     - tijekom cijele pedagoške godine nastojalo se djelovati na očuvanju dječjeg zdravlja i jačanju dječjeg imunološkog sustava, te na usvajanju zdravog načina života;
     -   kod sve djece je vidljivo napredovanje na području razvoja grube i fine motorike, te koordinacije  i preciznost pokreta;
     -  na svim područjima poštivala su se prava djeteta, te njegovali i poticali humani odnosi.

2. Na socio-emocionalni razvoj ličnosti  posebno je poticajno djelovala okolina bogata materijalima, ponuda aktivnosti, pristup odgajatelja i suradnja s roditeljima;
  - cjelokupno dječje okruženje, sa opuštajućim ozračjem, sa mogućnosti druženja i osamostaljivanja, te uvažavanja dječje individualnosti, blagotvorno su djelovali na razvoj dječje sigurnosti, samopouzdanja i povjerenja, kao i na dječju prilagodbu
  - posebno je vrijedno bilo stvaranje uvjeta i poticanja djece na iskazivanje radoznalosti, na stupanje u interakciju uz izgradnju humanih odnosa i socijalnih vještina, te pozitivne slike o sebi
  - uz svakodnevna zbivanja, dječji doživljajni svijet konstantno je obogaćivan i obilježavanjem dječjih rođendana, blagdana, praznika i svečanosti u okviru predškolske ustanove: obilježavanje Dječjeg tjedna, Valentinova, Mjeseca knjige, Majčinog dana, proslave“ Jesenske svečanosti“ , “Svetog Nikole“, Božića, Uskrsa i sl.
3.  Na razvijanje spoznajnog razvoja djece i njegovog podizanja na višu razinu posebno su poticajno djelovali:
   -  sadržaji i aktivnosti koji zaokupljaju dijete i navode ga na rješavanje problemskih situacija, te aktivnosti tijekom osmišljavanja i ostvarenja projekta kraćeg ili duljeg trajanja;
  -  bogatstvo, funkcionalnost i fleksibilnost okruženja u suglasju s dječjim mogućnostima izbora i uporabe;
   - manipulacija raznovrsnim sredstvima i materijalima;
  - aktivnosti za zadovoljavanje dječje radoznalosti i interes za pisanje , čitanje, računanje;
  - ekološke aktivnosti.

4. Sa djecom se vrlo uspješno djelovalo na poticanju govora, komunikacije, izražavanja i stvaralaštva;
  - komunikacija djece i odraslih međusobno se uspješno unapređivala u pronalaženju strategija za rješavanje sukoba, dogovaranje, suradnje i poštovanja dječjih prava;
  - uspješno se zadovoljavao dječji interes za pisane znakove i pismenu komunikaciju;
  - poticajna sredina i oblikovanje prostora i aktivnosti, te omogućavanje dječjeg aktivnog sudjelovanja u istim, bili su uspješni poticaj za razne izražajne mogućnosti djece, te za dječju kreativnost i stvaralaštvo.


VREMENIK PROVEDENIH AKTIVNOSTI U DJEČJEM VRTIĆU MLADOST VOĐINCI

Rujan: - roditeljski sastanci odgojno obrazovnim skupinama
· vrtić – moj drugi dom
· tradicijske igre i običaji u mom kraju
· jesen na putu
· boje i mirisi jeseni
· obilježavanje Hrvatskog olimpijskog dana, igre na otvorenom
· obilježavanje dan jeseni
· obilježavanje Dana hrvatske policije – teme vezane uz promet
Listopad:  - Jesen nam je darovala, Jesenska svečanost
    -     Svjetski dan hrane, dan kruha
   -      Piramida zdrave hrane, Pravimo zimnicu
   -      Dan Jabuka
   -     Moja obitelji i ja, Mjesto u kojem živim
Studeni: -  Zapalimo svijeću
· obilježavanje Mjeseca knjige – „ U svijetu bajki i priča“
· teme vezane uz godišnje doba „Jesen“
· obilježavanje Međunarodnog dana dječjih prava
Prosinac – Vrijeme adventa, Čizmice za Svetog Nikolu
· obilježavanje Sv. Lucije
· božićne radionice djece, roditelja i odgojitelja
· radost Božića, Nova godina
Siječanj: - teme zdravstvene tematike
· teme vezane uz godišnje doba „Zima“
· aktivnosti na temu emocije
Veljača:  -  Valentinovo
· maškare, maskembal u vrtiću
Ožujak: - Dan vrtića
· Prvi dan proljeća
· Proljeće se budi, Lutkarsko proljeće
· Proljetna svečanost
· Dan voda , Kruženje vode u prirodi, Što sve voda može
Travanj: - Međunarodni dan knjige
·  Ususret Uskrsu
· Svjetski dan zdravlja
· Zemlja naš planet, Čuvajmo naš okoliš
Svibanj:  - Majčin dan
· Međunarodni dan obitelji
· Kretanje je zdravo
· Natjecateljske igre na zraku
Lipanj: - Još malo u školu
· Što ću biti kad odrastem
· Završna svečanost
Srpanj -  Kolovoz:- moja slastičarnica, ljeto u vrtiću
             
Značajniji datumi u vrtiću:
- 16. listopad - obilježavanje Dana kruha- dolazak svećenika, molitva i blagoslov, kušanje kruha i   pekarskih poslastica
 - 18.studeni -obilježavanje Dana sjećanja na žrtvu Vukovara
 - 4.prosinac- -predstava na razini vrtića, dolazak sv. Nikole u vrtić i podjela poklona
- 16.veljača 2023. ples i druženje pod maskama na razini vrtića
- 06.04.2023. na razini vrtića obilježavanje Uskrsa – dolazak Uskrsnog zeca
- proslava dječjih rođendana tijekom godine
- predstave i igrokazi na razini vrtića u izvedbi odgojiteljica
- 13.6.2023. u sklopu projekta Ruksak (pun) kulture provedene su aktivnosti na temu „Zagonetno drvo“ 
- 15.06.2023.g na razini vrtića zajedničko druženje i igra roditelja i djece, te podjela diploma predškolcima
- tijekom godine odgojiteljice su provodile projekte u skupini 


 5. SURADNJA S RODITELJIMA

      Tijekom pedagoške 2022./2023. godine se uspješno ostvarivala smjernica humanističke razvojne koncepcije u  zajedničkom djelovanju obitelji i predškolske ustanove na cjeloviti razvoj djeteta, jer je rad sa roditeljima bio konstantno provođen i obogaćivan u jednom obliku suradnje i time su ostvarivali stavku u obvezi roditelja da se aktivno interesira i sudjeluje u odgoju, obrazovanju i razvoju djeteta. 
Svi su roditelji nastojali tijekom pedagoške godine sudjelovati barem u jednom od oblika suradnje i time su ostvarili stavku obveze roditelja da se aktivno interesira i sudjeluje u odgoju, obrazovanju i razvoju djeteta.
Prilikom samog upisa i dolaska djeteta u vrtić sa roditeljima nastojimo ostvariti što bolju suradnju, koja se temelji na uzajamnom poštovanju, uvažavanju i dubokom povjerenju. Nastojimo što bolje upoznati obitelj iz koje dijete dolazi, a  roditelje upoznati sa radom vrtića, svakodnevnim aktivnostima, odgojiteljima u vrtiću...
Roditelji mogu svakog dana dobiti informacije o našem radu s djecom, putem individualnih razgovora, prilikom dolaska i odlaska djeteta u vrtić.
Telefonske pozive prema roditeljima koristimo ako postoji neki problem u vrtiću ili o nedolasku djeteta u vrtić.
Svakodnevne informacije o dnevnim i tjednim aktivnostima roditelji mogu doznati u kutiću za roditelje. Redovito se izlažu dječji radovi na hodniku, na panou ili polici.
 Održana su tri roditeljska sastanka za roditelje  redovnog  programa  vrtića , jedan roditeljski sastanak za roditelje programa predškole te roditeljski na razini vrtića.
Kod roditelja se konstantno tijekom godine djelovalo na pobuđivanju interesa za zbivanja u vrtiću kao i njihovo aktivno uključivanje u iste;
· roditelji su tijekom cijele pedagoške godine bili aktivni u sakupljačkim aktivnostima, posebno u donošenju neoblikovanog i otpadnog materijala i sredstava za obogaćivanje kutića za dječje aktivnosti;
· predstavnik roditelja aktivno je sudjelovao u radu Upravnog vijeća;
· roditelji su aktivno sudjelovali u organizaciji svečanosti u vrtiću (jesenska ,božićna)


6.  STRUČNO USAVRŠAVANJE ODGOJITELJA
      Temeljem članka 29. Zakona o predškolskom odgoju i obrazovanju, te Pravilnika o unutarnjem ustrojstvu i načinu rada Dječjeg vrtića Mladost Vođinci, odgojitelji su obvezni  stručno se usavršavati. Stručno usavršavanje ostvarivalo se putem:
1. Sjednica odgajateljskog vijeća
1. Individualnog  stručnog  usavršavanja
1. Skupnog  stručnog usavršavanja
1. Stručna literatura (knjige, časopisi  i slično)

1. Na sjednicama odgojiteljskog vijeća :
· podneseno izvješće o radu vrtića tijekom ljetnih mjeseci
· utvrđen prijedlog Godišnjeg plana i programa rada vrtića za novu pedagošku godinu
· utvrđen prijedlog Kurikuluma vrtića
· podnesena izvješća i prenošene informacije sa stručnih skupova
· izvršena je analiza pedagoške dokumentacije
· odgojitelji su upoznati sa rasporedom rada i organizaciji rada u novoj pedagoškoj godini

1. Individualno stručno usavršavanje baziralo se većinom na čitanju stručne literature. Odgojitelji imaju obvezu individualnog stručnog usavršavanja prateći pedagošku periodiku i časopise, obrađujući stručnu literaturu iz područja predškolskog odgoja i razvojne psihologije, te metodike. Redovito usavršavanje odgojitelja organizirano je i na internim skupovima u našem vrtiću.

· 16.11.2022. u dječjem vrtiću Mladost Vođinci održana je radionica za odgojitelje i pet ravnatelja iz drugih dječjih vrtića na temu „Kako olujom ideja doseći vrijedne timske odgovore?“. Voditeljice radionice bile su Jasna Puljić prof., Jelica Katić i Katica Ilić.
· 22.4.2023. je održana edukacija za zaposlene u predškolskim ustanovama i roditelje u sklopu projekta „Za jednak start svakom djetetu“.

1. Seminari u organizaciji Agencije za odgoj i obrazovanje –redovito se odazivamo prema interesima i mogućnostima. Stručno usavršavanje odgojitelja nije dovoljno i to je nešto na čemu moramo poraditi.

1. Stručnu literaturu nabavljamo tijekom godine prema ponudama i interesima odgojitelja, pratimo časopise za djecu i odgojitelje, časopise za izradu igračaka i drugih kreativnih ideja.
Odgojitelji predlažu redovitu primjenu aktivnog radioničkog rada na stručnim sastancima u vrtiću, te više razmjene iskustva među odgojiteljima i edukaciju na temu planiranja i programiranja odgojno –obrazovnog rada.

Naše smjernice za iduću pedagošku godinu: 
    - redovite timske konzultacije o problemima odgojno- obrazovne prakse
    - timsko planiranje odgojno-obrazovnog rada
    - radionički obraditi teme iz odgojne prakse




 7.  SURADNJA S DRUŠTVENIM ČIMBENICIMA

       Mjesto odrastanja je važno za svakog od nas. Kulturno i socijalno okruženje u kojem djeca odrastaju značajno utječe na njihov život i razvoj vlastitog identiteta. U vrtiću prepoznajemo zajednicu kao izvor učenja, te smo sa svojom zajednicom usko povezani. Dio razvojnih zadaća ostvarili smo kroz redovitu i neprekidnu suradnju sa:
· Općinom Vođinci koja je osnivač vrtića, sudjelovanje na „Igrama na Bedenku“ za Dan općine i na Božićnom sajmu
· Osnovnom školom  u Vođincima - posjet školi s predškolcima i odlazak na predstavu povodom Lutkarskog proljeća
· Župnim uredom i crkvom u Vođincima - odlazimo u posjet crkvi Kraljica sv. Krunice, dolazi nam župnik povodom Dana kruha i blagdana sv. Nikole 
· Stomatološkim ordinacijama u Vođincima 
· Liječničkom ordinacijom u Vođincima 
· Ljekarnom u Vođincima
· Drugim vrtićima naše županije
· Agencija za odgoj i obrazovanje
· Ministarstvom prosvjete i sporta
· Zajednica sportskih udruga grada Vinkovaca 
· Ured državne uprave (dostava statističkih podataka)
· Gradska knjižnica u Vinkovcima 
· Zavod za javno zdravstvo – suradnja na programu zdrave hrane
Bitna nam je zadaća i nadalje proširiti suradnju sa svim stručnim, kulturnim i društvenim institucijama koje pridonose kvaliteti odgojno-obrazovnog procesa.


8.IZVJEŠĆE O REALIZACIJI GODIŠNJEG PLANA RAVNATELJA

      Pedagoška godina 2022./2023. protekla je u ostvarivanju zakonitosti poslovanja vrtića, podizanju kvalitete organizacijskog, materijalnog i stručnog konteksta u kojem se odvija odgojno-obrazovni rad. Vodila sam i organizirala poslovanje dječjeg vrtića. Pratila sam sve  materijalne, organizacijske i financijske uvjete za provedbu odgojno-obrazovnog rada s djecom. Tijekom pedagoške godine ostvarene su slijedeće aktivnosti neophodne  za pravilno funkcioniranje rada vrtića:

 Programiranje
- izradila Godišnje izviješće za proteklu pedagošku godinu
- izradila Godišnji plan i program rada vrtića i dio vrtićkog Kurikuluma
- planirala sjednice Upravnog vijeća u suradnji s predsjednikom Upravnog vijeća
- planirala sjednice Odgojiteljskih vijeća
- planirala radne dogovore, refleksije/timska planiranja i sudjelovala u njihovoj realizaciji

 Ustrojstvo rada
- sudjelovala sam u postupku oko upisa i prijema djece u vrtić
- osiguravala dovoljan broj djelatnika u ukupnom procesu
- raspoređivala djecu u odgojne skupine
- pratila i kontrolirala realizaciju poslova na održavanju higijenskih uvjeta i održavanju  
   prostora

Materijalni uvjeti
- pratila sam stanje i potrebe u vrtiću, te ih iskazivala kao investicijsko i tekuće održavanje
- osiguravala sam dovoljno potrošnog materijala, didaktike, literature i ostalog za rad s 
  djecom
-  sudjelovala sam kod nabave i podjele didaktičkog i potrošnog materijala za održavanje 
 čistoće objekta i drugih potreba
- pratila sam racionalni utrošak potrošnog materijala za održavanje čistoće
- pratila sam izvršavanje svih međusobnih obveza vrtića i roditelja- korisnika usluga
- surađivala s Osnivačem vezano uz popravke vrtićkog prostora i dječjeg igrališta

Administrativno –upravni poslovi
- sklapanje ugovora na određeno vrijeme
- sklapala ugovore o pružanju usluga vrtića s roditeljima
- izradila plan korištenja godišnjeg odmora i izdala Rješenja
 - pratila primjenu zakona i pod zakonskih akata
-  vodila evidenciju o radnicima i radnom vremenu radnika
- uplaćivala plaće radnicima
- odrađivala knjigovodstveni dio (urudžbiranje računa, odjava i prijava radnika..) 
- plaćala sva dugovanja od strane vrtića ( režije, hrana, nabava opreme i potrošnog 
  materijala)
- odlazila u nabavku hrane
-  donosila odluke o djelokrugu rada
 
Njega i skrb za tjelesni rast i zdravlje djece
- planirala sam ritam života i aktivnosti djece, te prilagođavala organizaciju rada radnika  
 prema potrebama djece
- sudjelovala sam u praćenju zdravstvene zaštite djece i obavljala uvide u učestalija oboljenja
 radi poduzimanja odgovarajućih mjera
- radila sam uvid u rad zaduženih za održavanje higijenskih uvjeta rada u unutarnjem i 
  vanjskom prostoru vrtića

Njega i skrb za tjelesni rast i zdravlje djece
- planirala sam ritam života i aktivnosti djece, te prilagođavala organizaciju rada radnika  
 prema potrebama djece
- sudjelovala sam u praćenju zdravstvene zaštite djece i obavljala uvide u učestalija oboljenja
 radi poduzimanja odgovarajućih mjera
- radila sam uvid u rad zaduženih za održavanje higijenskih uvjeta rada u unutarnjem i 
  vanjskom prostoru vrtića

Odgojno- obrazovni rad
- pratila sam realizaciju svih zadaća na unapređivanju procesa i poduzimala adekvatne
  mjere prema godišnjem planu
- sudjelovala sam na organizaciji programa svečanosti s djecom i odgojiteljima
- organizirala sam izlete i posjete
 
Stručno usavršavanje
- pripremala sam i sudjelovala na sjednicama odgojiteljskih vijeća
- pratila sam i pružala pomoć odgojiteljima pri vođenju pedagoške dokumentacije
- dogovarala sam oblike stručnog usavršavanja (aktiv, seminari, predavanja)
  prema katalogu AZOO i u organizaciji drugih ustanova

Suradnja s roditeljima
- radila sam na pripremi i vođenju roditeljskih sastanaka
- upoznavala roditelje s dnevnim ritmom vrtića, kućnim redom i sl.
- upoznavala roditelje s odgojno-obrazovnom koncepcijom vrtića
- uključivala roditelje u rad vrtića

Suradnja s Vanjskim ustanovama

- suradnja s Ministarstvom znanosti i obrazovanja

- suradnja s Agencijom za odgoj i obrazovanje

- suradnja s gradskim uredom za drustvene djelatnosti (Vinkovci)

- suradnja s a Zavodom za javno zdravstvo

- suradnja s dje¢jim vrti¢ima n podrucju nase Zupanije

- suradnja s Zupnim uredom u Vodincima i Zupnikom Antom Siskom
- suradnja s Gradskim kazalistem ,.Joza Ivaki¢*

- suradnja s Osnovnom $kolom Vodinci

- suradnja s osnivatem i vlasnikom vrti¢a- Op¢ina Vodinci

Godinje izvjesce o ostvarenom planu i programu rada Predskolske ustanove ,,Mladost
Vodinci* Vodinci za pedagosku godinu 2022./23. uz prethodnu raspravu i zakljutke
Odgojiteljskog vije¢a, Upravno vije¢e usvaja na sjednici dana 28.8.2023.godine.

Ravnateljica Predsjednik Upravnog vijeca
Iva Duspara Jurica Cvitkovi¢

